তাদের বসতঘরের কাছে ফাটল দেখা দেওয়ায় যে-কোনো সময় বড় ধরনের দুর্ঘটনার আশঙ্কা করছেন। তিনি এর প্রতিকার চেয়ে সিলেট জেলা প্রশাসকের কাছে গত ২৬ এপ্রিল লিখিত অভিযোগ করেছেন। লিখিত অভিযোগের পরও টিলার মাটি কাটা অব্যাহত রয়েছে উল্লেখ করেন তিনি। স্থানীয়রা জানান, শুষ্ক মৌসুমে বিয়ানীবাজার পৌরসভার খাসাড়িপাড়া, সুপাতলা, নিদনপুর, মোল্লাপুর, মুড়িয়া ইউনিয়নের কোনাগ্রাম, ফেনগ্রাম, ছোটদেশ, ভাগন ও চন্দগ্রাম এলাকা, মোল্লাপুর ইউনিয়নের মোল্লাপুর, পাতন, আব্দুল্লাহপুর এবং লাউতা ইউনিয়নের জলঢুপ, আষ্টসাঙ্গন, লাউতা, পাহাড়িয়াবহর, বাউরভাগ, লাল বাউরভাগসহ টিলাবেষ্টিত এলাকায় অবৈধভাবে টিলার মাটি কাটা হয়ে থাকে।